มีอาการเจ็บตรงข้อเท้า ไม่มีรอยช้ำ จับหรือนวดแล้วเจ็บ ควรประคบร้อนหรือเย็นดีคะ
สวัสดีค่ะ อาการเจ็บตรงข้อเท้าดังกล่าวมานั้น อาจจะมีสาเหตุมาจาก เจ็บหลังการถูกกระทบกระแทก การมีเนื้อเยื่อใต้ชั้นผิวหนังอักเสบ ข้อติดเชื้อ กล้ามเนื้อหรือเส้นเอ็นตึงตัวจาการใช้งานผิดท่านานๆ หรือปวดจากข้ออักเสบจากภูมิคุ้มกัน หรือมีโรคเก๊าท์ เป็นต้นโดยควรหาสาเหตุที่แน่ชัดและรักษาตามสาเหตุไปด้วย การดูแลตนเองเบื้องต้น ถ้ายังเจ็บเยอะ บวมเยอะ อาจจะประคบเย็นไปก่อน กินยาแก้ปวดเพื่อบรรเทาอาการ ยกขาสูง พักการใช้งานหากยังปวดมาก พักหรือกินยาแล้วไม่ทุเลา มีข้อปวด บวม แดง ร้อน มีไข้ร่วมด้วย ควรรีบไปพบแพทย์